Panevēža - Vikipēdija

# Panevēža

### Vikipēdijas raksts

Panevėžys
Apriņķa centrs

Iedzīvotāji (2005) | 117 395
Citi nosaukumi | poļu - Poniewież
Pilsēta | no 1796.g
Apriņķis | Panevēžas apriņķis
Mājaslapa | http://www.panevezys.lt/

Wikimedia Commons ir pieejami multimēdiju faili par šo tēmu. Skat.:
Panevēža
Pilsētas dibinātāja - lielkņaza Aleksandra piemineklis Panevēžā

Panevēža (Panevėžys) - pilsēta Lietuvā, Aukštaitijas galvaspilsēta, 136 km uz ziemeļrietumiem no Viļņas. Tā ir viena no lielākajām Lietuvas pilsētām (piektā pēc lieluma - 117 395 iedzīvotāju 2005. g.), atrodas Lietuvas ziemeļos, pie Nevēžas upes. Pilsētas platība ~52 km². Panevēža ir apriņķa, pilsētas pašvaldības un rajona pašvaldības centrs.

Nozīmīgākie uzņēmumi: elektronikas rūpnīca "Ekranas", alus darītava "Kalnapilis", iesala rūpnīca "Viking Malt", dzirnavas "Malsena", audumu rūpnīca "Linas".

Pilsēta ir izdevīgā ģeogrāfiskā stāvoklī, šeit krustojas nozīmīgas automaģistrāles, cauri iet starptautiskā "Via Baltica" maģistrāle. Līdz neaizsalstošajai Klaipēdas jūras ostai ir - 240 km. Pilsētu krusto dzelzceļš, ir trīs lidostas.

Panevēžas centrā, Nevēžas kreisajā krastā ir Kristus Karaļa katedrāle, Sv. Trīsvienības baznīca, pareizticīgo baznīca, luterāņu baznīca. Otrā krastā - Sv. Petra un Pāvila baznīca un pilsētas vecās kapsētas.

Pilsētā ir vairāki teātri (ievērojamākais - Panevēžas Joza Miltiņa drāmas teātris), arī vienīgais Eiropā Leļļu ratu teātris, mākslas galerijas. Pie Nevēžas vecgrāvja ir dekoratīvo skulptūru skvērs. Ir slimnīca, apvienota veselības pakalpojumu centru.

#### [izmainīt šo sadaļu] Vēsture

Panevēža rakstos pirmoreiz minēta 1503. gada 7. septembrī Lietuvas lielkņaza un Polijas karaļa Aleksandra (Aleksander Jagiellończyk, Aleksandras) dokumentā, tāpēc viņu uzskata par pilsētas dibinātāju.

Jau no XIV gadsimta pilsētā bija poļu un karaīmu kopiena, kuras pastāvēja līdz pat 2.pasaules kara beigām. XVI gadsimtā Panevēža bija karaļa pilsēta.

1727. gadā pilsētā apmetās katoļu piāristu ordeņa garīdznieki, nodibinot pirmo ģimnāziju pilsētā.

Panevēža aktīvi piedalījās gan Novembra, gan Janvāra sacelšanās Polijā.

XIX gadsimta beigās pilsēta attīstījās kā rūpniecības centrs. 1897. gadā, kad Rainis atradās apcietinājumā Panevēžā, viņš salaulājās ar dzejnieci Aspaziju.

2.pasaules kara laikā tika pilnībā iznīcināta pilsētas ebreju kopiena (1923. gadā to bija 36% no pilsētas iedzīvotājiem).

#### [izmainīt šo sadaļu] Cilvēki

Paņevežā vai tās apkārtnē dzimuši:

- Jons Kazlausks (Jonas Kazlauskas, 1954-) - basketbolists un basketbola treneris
- Aleksandrs Nazarenko (Александр Васильевич Назаренко, 1948-) - krievu vēsturnieks
- Jozs Zikars (Juozas Zikaras, 1881-1944) - tēlnieks

Saturs iegūts no "http://lv.wikipedia.org../../../p/a/n/Panev%C4%93%C5%BEa.html"

Kategorija: Lietuvas pilsētas

##### Views

- Raksts
- Diskusija
- Pašreizējā versija

##### Meklēt

##### Citās valodās

- Български
- Dansk
- Deutsch
- English
- Esperanto
- Eesti
- Suomi
- Français
- עברית
- Italiano
- Lietuvių
- Македонски
- Nederlands
- Norsk (bokmål)
- Polski
- Русский
- Svenska